Debata: Reklamama možemo vjerovati






Javna debata nazvana Reklamama možemo vjerovati održana je u ožujku 2026. godine. U debati su sudjelovali učenici OŠ Ivana Mažuranića, članovi debatnog kluba iste škole. 
Očekivani su ishodi ove debate bili: istraživanje i razumijevanje pojmova reklama, promidžba, oglašavanje; izražavanje stavova i mišljenja o oglašavanju u masovnim medijima i na društvenim mrežama; analiza reklamnih poruka proizvoda prema izboru učenika; procjena istinitosti reklamnih poruka i slogana, priprema i sudjelovanje u debati u unaprijed dodijeljenoj ulozi. Na samom je početku voditeljica debatnog kluba Mirela Roy Chowdhury održala kratko predavanje o osnovnim pojmovima oglašavanja kako bi publika bolje razumjela tezu i tijek debate. Obje su skupine učenika (afirmacijska i negacijska skupina) pripremile argumente koje su govorom i odgovaranjem na pitanja suprotne skupine nastojali obraniti dok su istovremeno pokušavali osporiti argumente suprotne strane. Publika je ona koja je dala konačan sud, a iako su i oni bili podijeljeni - malu je prednost ipak ostvarila negacijska skupina.


                                                                                                            






                                                                                                            Učiteljica hrvatskog jezika:
                                                                                                                  Mirela Roy Chowdhury
                                                                               (voditeljica izvannastavne aktivnosti Debatni klub)

